વાર્તા શરૂ થાય છે કોલકાતાના એક અલ્ટ્રા શરમાળ યુવાન અર્નબ (પરંબ્રત ચૅટર્જી)થી. ‘અર્નબ’ નામ હોવા છતાં એ અત્યંત ઓછું બોલે છે! એક ઠેકાણે લગ્ન માટે છોકરી જોઇને પરત આવતી વખતે એની સાથે એક શૉકિંગ ઇન્સિડન્ટ બને છે. આ શૉકિંગ ઇન્સિડન્ટનું પગેરું એને એક દુર્ગમ સ્થળે ઝંજીરોથી બાંધીને રાખેલી લગભગ પ્રાણીની જેમ જીવતી યુવતી રુખ્સાના ખાતુન (અનુષ્કા શર્મા) સુધી લઈ જાય છે. રુખ્સાના પણ સાવ ઓછું બોલે છે, ભયંકર ડરે છે અને પોતાની સાથે અનેક ખોફનાક રહસ્યો લઇને ફરે છે. રુખ્સાનાની એન્ટ્રી સાથે જ અર્નબની લાઇફમાં પણ ‘રિપબ્લિક ટીવી’ની જેમ ન સમજાય તેવી અને સનસનાટીભરી વાતો બનવા લાગે છે. એમાં સબ્જેક્ટના ‘એક્સપર્ટ’ તરીકે બાંગ્લાદેશી પ્રોફેસર ખાતિમ અલી (રજત કપૂર)ની એન્ટ્રી થાય છે. એમની પાસે દિમાગનું વર્લપૂલ થઈ જાય એવી ભેદી થિયરીઓ અને એનું અત્યંત ક્રૂર એક્ઝિક્યુશન છે. આ બધામાં ડિરેક્ટર પ્રોસિત રોય ભૂલી જાય છે કે આપણે પૈસા ખર્ચીને આવેલા પ્રેક્ષકોને ડરાવીને પાછા મોકલવાના છે!